**ТАТАРСТАН РЕСПУБЛИКАСЫ МӨСЛИМ МУНИЦИПАЛЬ РАЙОНЫ БАЕК АВЫЛ ҖИРЛЕГЕ СОВЕТЫНЫҢ**

**III ЧАКЫРЫЛЫШ XXXII СЕССИЯСЕ**

**К А Р А Р № 1**

Баек авылы «24» сентябрь, 2018 ел

**Татарстан Республикасы Мөслим муниципаль районы**

**Баек авыл җирлегендә җирле референдум билгеләү турында**

«Россия Федерациясендә җирле үзидарә оештыруның гомуми принциплары турында» 2003 ел, 6 октябрь, 131-ФЗ санлы Федераль канунның 22, 56 маддәләре, «Россия Федерациясе гражданнарының сайлау хокукларының һәм референдумда катнашу хокукының төп гарантияләре турында» 2002 елның 12 июнендәге 67-ФЗ санлы Федераль канунның 15 маддәсе, «Җирле референдум турында" 2004 ел, 24 март, 23-ТРЗ санлы Татарстан Республикасы Кануны нигезендә», Баек авыл җирлеге Башкарма комитеты җитәкчесенең 2018 ел, 18 сентябрь, 7 санлы карары, Баек авыл җирлеге Советының 2018 ел, 21 сентябрь, 1 санлы карары, Баек авыл җирлеге Уставына нигезләнеп, Баек авыл җирлеге Советы КАРАР БИРӘ:

1.Баек авыл җирлегендә үзара салым кертү мәсьәләсе буенча җирле референдум уздыруны 2018 елның 18 ноябрендә, 8.00 сәгатьтән 20.00 сәгатькә кадәр билгеләргә.

2. Җирле референдум мәсьәләләрен түбәндәгечә формалаштырырга:

"Сез 2019нчы елда авыл җирлегендә яшәүче, Бөек Ватан сугышы инвалидларыннан, I,II төркем инвалидлардан, ӘДР хәрби хәрәкәтләрендә катнашучылардан, Чернобыль һәлакәте аркасында инвалид калганнардан тыш (алар өчен 500 (биш йөз) сум күләмендә түләү билгеләнгән), 18 яшькә җиткән һәр кешедән 1000 (бер мең) сум күләмендә бер тапкыр түләү (үзара салым) кертү белән килешәсезме һәм алынган акчаларның җирле әһәмияттәге түбәндәге мәсьәләләрне хәл итү өчен тотылуы белән килешәсезме:

1. Беренчел янгын куркынычсызлыгы чараларын тәэмин итү;

2. Физик культура, мәктәп спорты һәм массакүләм спортны үстерү өчен шартлар булдыру, җирлекнең рәсми спорт чараларын үткәрүне оештыру;

3. Җирлекнең рәсми мәдәни-массакүләм чараларын үткәрүне оештыру;

4. Авыл җирлеге биләмәләрен төзекләндерүне оештыру;

5. Урам-юл челтәре элементларына, җирлек чикләрендә планлаштыру структурасы элементларына исем бирү;

6. Каты коммуналь калдыкларны җыю һәм транспортлау эшчәнлеген оештыруда катнашу;

7. Ритуаль хезмәтләрне оештыру һәм күмү урыннарын карап тоту;

8. Җирлекнең торак пунктлары чикләрендәге юл эшчәнлеге;

9. Гражданнарның гомуми файдаланудагы су объектларына һәм яр буе полосаларына ирекле үтеп керүен дә тәэмин итәрлек итеп, халык күпләп ял итә торган урыннарны төзекләндерүне оештыру;

10. Җирлекләрне территориаль планлаштыру документларын әзерләү һәм раслау;

11. Сукбай хайваннарны тоту(аулау) һәм карап тоту буенча чараларны гамәлгә ашыру».

3. «Баек авыл җирлеге» муниципаль берәмлеге биләмәсе чикләрендә референдум округын билгеләргә.

4. Баек авыл җирлеге Башкарма комитетына 18 яше тулган сайлаучылар исемлеген формалаштыру һәм Баек авыл җирлеге сайлау комиссиясенә тапшыру.

5. Баек авыл җирлеге сайлау комиссиясенә «Баек авыл җирлеге» муниципаль берәмлеге биләмәсендә референдум үткәрүне гамәлдәге кануннар нигезендә оештырырга.

6. Җирле референдум үткәрү белән бәйле чыгымнарны Баек авыл җирлеге бюджеты хисабына тормышка ашырырга.

7. Әлеге карарны Баек авыл җирлеге мәгълүмат стендында, «Авыл утлары» - «Сельские огни» район газетасында һәм Баек авыл җирлегенең Мөслим муниципаль районы рәсми сайты битендә түбәндәге адрес буенча http://muslumovo.tatarstan.ru/rus/muslumovo.htm канунда билгеләнгән вакыт аралыгында урнаштырырга.

8. Әлеге карар басылып чыккан көннән соң үз көченә керә.

**Баек авыл җирлеге**

**Советы рәисе урынбасары А.Ф.Хазиева**